  Виталий Пронин Та ӝӧк сьӧрын законъёс сэрттӥсько-пертчисько ке, таяз радэ депутатъёс блокнотъёсазы удмурт кылысь аффрикатаосты гожъяло.Кун Кенешын усьтӥськизы удмурт кылэз дышетонъя курсъёс. Отчы гожтӥськиз 20-лэсь ятыр мурт: депутатъёс, соослэн юрттӥсьёссы, аппаратын тыршисьёс.- «Т» согласноез небыт вераськомы ке, пӧрме «тир» - та кыл тӥледлы ваньдылы тодмо. Нош та букваез ик чурыт верамы ке, пӧрмоз удмурт «тӥр» - топор, - котрес ӝӧк сьӧры интыяськемъёслы лад-лад валэктэ удмурт курсъёсты нуись, филология наукаосъя кандидат, Удмурт кун университетысь доцент Ольга Стрелкова.Та ӝӧк сьӧрын законъёс сэрттӥсько-пертчисько ке, таяз радэ депутатъёс блокнотъёсазы удмурт кылысь аффрикатаосты гожъяло. Чылкак школаын дышетскисьёс кадь. Гожтэмзы бере котькудзэ шара верало - пӧрме-а, уг-а меда? Дышетӥсьсы Ольга Борисовна англи кылъёсты тодазы вайытэ: озьы аффрикатаосты вераны капчигес йӧтэ ини.- Мон пыриськи вал ни ог 2 ар талэсь азьло радъям нырысетӥ курсъёсы, - шуэ Кун Кенешлэн Тӧроезлэн воштӥсез Светлана Кривилёва. - Удмурт кылэз дышетыны дыры чик но жаль ӧвӧл. Соин но, лэся, та курсысь эшъёсыным ӵошатыса, удмурт кылэз дышетон мыным капчиенгес сётске. Калыкен пумиськонъёсын но ма но со вераны, юаны пӧрмытӥсько ни.- Кун Кенешын тыршисьёс возьмато: удмурт кылэз дышетыны луэ котькытын - нылпи садын, школаын, парламентын. Со понна мылкыдыд гинэ мед луоз! - курсъёс пумысен вераз Владимир Невоструев.Элькунысьтымы парламентлэн историяз таӵе кичӧлтон нырысьсэ пыџаз ог 2 ар талэсь азьло.Елена Тугашова Туспуктӥз Олег Ларин Теги: анайкыл КунКенеш удмурткыл  